Blaze7451/Wiki-th-20250601 huggingface dataset:
กระจับ

กระจับ (กระจับนักมวย) คืออุปกรณ์ป้องกันตัวอย่างหนึ่งในกีฬาชกมวยหรือรวมถึงศิลปะต่อสู้ชนิดอื่น   ที่นักมวยจะต้องสวมใส่เพื่อให้เกิดความกระชับและป้องกันแรงกระแทกที่จะเกิดบริเวณอวัยวะเพศ   เนื่องจากในกีฬาประเภทนี้มีความเสี่ยงที่จะพลาดพลั้งทำให้บาดเจ็บบริเวณท้องน้อยและช่วงขาหนีบได้ง่าย   แม้จะมีกติกากำหนดห้ามไว้แล้วก็ตาม เช่น กีฬามวยมีกติกาห้ามชกใต้เข็มขัด เป็นต้น

**ลักษณะของกระจับ**
นักมวยใส่กระจับขณะฝึกซ้อมกระจับนักมวยมีการออกแบบในหลายลักษณะเพื่อให้เหมาะสมกับการใช้งาน   ในอดีตนั้นรูปร่างกระจับเป็นที่รู้จักกันจะเป็นแบบที่ใช้สำหรับนักมวยไทย เป็นแบบดั้งเดิมคือมีลักษณะเป็นแค่ถ้วยกระเปาะ (cup) ทำจากโลหะขนาดพอเหมาะสำหรับปกปิดด้านหน้าของอวัยวะเพศชายและถุงอัณฑะเท่านั้น และใช้เชือกผูกร้อยให้แน่นกับเอวและง่ามขา  โดยนักมวยจะผูกกระจับไว้นอกกางเกงชั้นในก่อนจะสวมกางเกงมวยอีกชั้นหนึ่ง ขณะที่กระจับในการแข่งขันสากลแทนที่จะร้อยเชือกแบบเดิมก็มีการนำเอากระเปาะ (cup) ดังกล่าวไปสวมเข้ากับกางเกงสปอตเตอร์ (supporter) ทำให้สวมใส่ได้ง่ายและกระชับขึ้น
ปัจจุบันกระจับได้ถูกออกแบบให้เหมาะสมสำหรับนักกีฬามากขึ้น โดยมีการผลิตออกมาเป็นการเฉพาะให้เหมาะสมกับสรีรร่างกายและมีประสิทธิภาพในการป้องกันการบาดเจ็บได้สูงสุด เช่น กระจับในกีฬามวยสากลจะออกแบบให้ครอบคลุมได้ทั่วทั้งบริเวณท้องน้อย มักทำจากแผ่นโฟมพลาสติกหุ้มด้วยหนังเพื่อให้มีการดูดซับแรงกระแทกได้ดีขึ้นต่างจากโลหะ และติดแถบยางยืดในตัวแบบกางเกงสปอตเตอร์ทำให้ใส่ขณะฝึกซ้อมได้ง่าย ทำให้ใส่ทับกางเกงมวยไว้ภายนอกได้   นอกจากนี้ยังมีการผลิตกระจับเฉพาะสำหรับนักกีฬาเพศหญิงด้วย

**ประโยชน์ด้านความปลอดภัย**
เนื่องจากบริเวณอวัยวะสืบพันธุ์ของทั้งเพศชายและเพศหญิงมีความเปราะบางต่อแรงกระแทกและบริเวณนี้ยังมีเส้นประสาทรับความเจ็บปวดมาเลี้ยงมากทำให้เกิดความเจ็บปวดได้อย่างรุนแรง จึงมีความจำเป็นต้องหาอุปกรณ์ที่เป็นเกราะป้องกันมาใช้ในกีฬาที่ต้องปะทะร่างกายกัน ในกีฬาชกมวยการโดนต่อยถูกไข่ด้วยหมัดแม้จะใส่นวมก็อาจทำให้เกิดการเสื่อมสมรรถภาพทางเพศ โดยแรงชกอาจทำให้อัณฑะแตก (Testicular rupture) หรือองคชาติหัก (penile fracture) ได้ กระจับจึงช่วยเป็นเกราะป้องกันแรงกระแทกโดยตรง นอกจากนี้ผลจากการครอบรัดอวัยวะเพศอย่างแน่นหนาจะช่วยป้องกันการขาดเลือดจากการบิดหมุนของอัณะฑะ (Testicular torsion) ซึ่งพบบ่อยในกีฬาที่ต้องเคลื่อนไหวร่างกายอย่างรุนแรง
หมวดหมู่:มวย
หมวดหมู่:อุปกรณ์กีฬา
โรโบคอป

โรโบคอป (italic=yes) เป็นภาพยนตร์แอ็คชั่นแนววิทยาศาสตร์ อเมริกันที่ออกฉายปี ค.ศ. 1987 ที่ กำกับโดย พอล เวอร์โฮเวน สร้างโดยบริษัท โอไรออน พิกเจอรส์ ภาพยนตร์เรื่องนี้เป็นภาคแรก และมีภาคต่อคือ โรโบคอป 2 และ โรโบคอป 3 ตามมา และ มีการนำกลับมาสร้างใหม่ในเวอร์ชันปี ค.ศ. 2014  ใช้ชื่อเรื่อง โรโบคอป (ภาพยนตร์ พ.ศ. 2557) 
ภาพยนตรเรื่องนี้กล่าวถึงนายตำรวจคนหนึ่งที่ติดตามกลุ่มโจรปล้นธนาคารไปพร้อมคู่หู และถูกสังหารโดยกลุ่มคนร้ายระหว่างบุกเข้าจับกุมโดยระหว่างนั้นคู่หูถูกทำร้ายหมดสติไปจึงไม่สามารถมาช่วยเหลือได้ทัน เขาได้ฟื้นคืนชีพขึ้นมาอีกครั้งด้วยฝีมือของทีมนักวิทยาศาสตร์ของบริษัท โอซีพี ซึ่งกำลังมองหาตำรวจเข้าร่วมการทดลองโครงการ โรโบคอป ซึ่งทำให้เขากลายเป็นไซบอร์ก ตำรวจเหล็กผู้พิทักษ์กฎหมายคนแรกและคนเดียว โรโบคอป

**นักแสดงนำ**
 ปีเตอร์ เวลเลอร์ รับบท อเล็กซ์ เมอร์ฟีย์ และ โรโบคอป- แนนซี อัลเลน รับบท ตำรวจหญิงคู่หู แอนน์ เลวิส- แดเนียล โอเฮอร์ลีย์ รับบท ชายแก่- รอนนี ค็อกซ์ รับบท ดิค โจนส์- เคิร์ทวูด สมิธ รับบท คลาเรนซ์ บอร์ทดิกเกอร์- มีเกล เฟร์เรร์ รับบท บ็อบ เมอร์ตอน- โรเบิร์ต โดควี รับบท สิบเอกวาร์เรน รีด- เรย์ ไวซ์ รับบท ลีออน ซี นาจ- เฟลตัน เพอร์รี รับบท โดนัลด์ จอห์นสัน- พอล แมคเครน รับบทอีมิล แอนโทนอลสกี้

**การนำกลับมาสร้างใหม่**
ต่อมาในปี 2014 โจเซ่ เปดิวฮ่า ได้นำเอาภาพยนตร์เรื่องนี้ไปสร้างใหม่ ในชื่อ โรโบคอป (RoboCop) ออกฉายในปี 2014 นำแสดงโดย โจแอล คินนาแมน, แกรี โอลด์แมน, ไมเคิล คีตัน, ซามูเอล แอล. แจ็กสัน

**อ้างอิง**

**แหล่งข้อมูลอื่น**
 0093870- 41702- robocop- 1017712-robocop-  Criterion Collection essay by Carrie Rickey
หมวดหมู่:ภาพยนตร์โดรน
ปิดหน่วยล่า คนหมาเดือด

ปิดหน่วยล่า คนหมาเดือด (不二神探; Badges of Fury หรือที่รู้จักในชื่อ The One Detective) เป็นภาพยนตร์แอ็คชั่นฮ่องกง ค.ศ. 2013 ที่กำกับโดยหวัง จื่อหมิง โดยเป็นการเปิดตัวผลงานกำกับภาพยนตร์เรื่องแรกของเขา นำแสดงโดยเจ็ท ลี และเหวินจาง ซึ่งเป็นการร่วมงานกันครั้งที่สามของพวกเขาหลังจากผลงาน Ocean Heaven และตำนานเดชนางพญางูขาว โดยภาพยนตร์ชุดนี้ได้รับการเปิดตัวในโรงภาพยนตร์ ช่วงเดือนมิถุนายน ค.ศ. 2013 

**เนื้อเรื่องย่อ**
ในช่วงระยะเวลาเพียง 3 เดือน ได้เกิดคดีฆาตกรรมแห่งรอยยิ้มขึ้นถึงสามคดี สร้างความตื่นตะลึงต่อเขตบริหารพิเศษฮ่องกง ในขณะที่เขาสืบสวนคดีฆาตกรรม นักสืบหนุ่มหวัง ปู้เอ้อร์ (นำแสดงโดยเหวินจาง) ซึ่งเป็นตัวโจ๊กผู้บ้าบิ่นแห่งสถานีตำรวจ ได้ออกแถลงการณ์ที่น่าตกใจว่านี่เป็นคดีฆาตกรรมต่อเนื่อง

**นักแสดงนำ**
 เจ็ท ลี รับบทเป็น หวง เฟยหง (黃非紅 ซึ่งเป็นคำพ้องเสียงกับคำว่า 黄飞鸿 ที่หมายถึงหวง เฟยหง) สารวัตรตำรวจ- เหวินจาง รับบทเป็น หวัง ปู้เอ้อร์ (王不二 ความหมายตามตัวอักษรคือ "หวัง ไม่โง่") นักสืบหนุ่ม- โจว จ้าวหลง รับบทเป็น เฉินหู่ (陳虎) อาชญากรที่ถูกตามล่า- เฉิน หยานซี รับบทเป็น แองเจลา ผู้เป็นเจ้านายของหวงและหวัง- หลิว ซือซือ รับบทเป็น หลิว จินสุ่ย (劉金水) นักแสดงหญิง- หลิวหยาน รับบทเป็น ไต้ อีอี (戴依依) พี่สาวร่วมบิดาเดียวกันกับหลิว- อู๋จิง รับบทเป็น ผู้จัดการประกันภัย

**การสร้าง**
ปิดหน่วยล่า คนหมาเดือด เริ่มการถ่ายทำขึ้นในเดือนกรกฎาคม ค.ศ. 2012 ที่เขตบริหารพิเศษฮ่องกง โดยได้มีอุบัติเหตุเกิดขึ้นในฉากไล่ล่ารถยนต์ที่โรงบำบัดน้ำชาเถียน ที่ซึ่งรถยนต์ได้สูญเสียการควบคุมและพลิกคว่ำจนเกือบทำลายการถ่ายทำภาพยนตร์ ส่งผลให้มีผู้บาดเจ็บเก้าคน ซึ่งเป็นชาย 8 คนและหญิง 1 คน รวมถึงอีกหลายคนต้องติดอยู่ในรถ

**อ้างอิง**

**แหล่งข้อมูลอื่น**
 2644714
หมวดหมู่:หลี่ เหลียนเจี๋ย
หมวดหมู่:ภาพยนตร์ที่ออกฉายในปี พ.ศ. 2556
หมวดหมู่:ภาพยนตร์ภาษาจีนกลาง
หมวดหมู่:ภาพยนตร์ที่มีฉากในฮ่องกง
หมวดหมู่:ภาพยนตร์ฮ่องกง
หมวดหมู่:ภาพยนตร์ศิลปะการต่อสู้
มณฑลจันทบุรี

มณฑลจันทบุรี เป็นอดีตเขตการปกครองระดับมณฑลเทศาภิบาลของประเทศไทยในภาคตะวันออก มีศูนย์กลางการปกครองอยู่ที่เมืองจันทบุรี ก่อตั้งขึ้นในรัชสมัยพระบาทสมเด็จพระจุลจอมเกล้าเจ้าอยู่หัว ในวันที่ 8 เมษายน พ.ศ. 2449 ตามประกาศกระทรวงมหาดไทยจัดตั้งมณฑลจันทบุรีและตั้งเมืองขลุง ในปีเดียวกันกับมณฑลปัตตานี หลังจากเสียมณฑลบูรพาให้แก่อินโดจีนฝรั่งเศสในปีนั้น ต่อมา มีการยุบมณฑลจันทบุรีให้ไปขึ้นกับมณฑลปราจีนบุรีในวันที่ 21 กุมภาพันธ์ พ.ศ. 2474 กระทั่ง พ.ศ. 2476 มีการตราพระราชบัญญัติการบริหารราชการส่วนภูมิภาค พุทธศักราช 2476 ส่งผลให้มณฑลทั้งหมดถูกยุบ เมืองในมณฑลจันทบุรีเดิมแยกออกเป็น จังหวัดจันทบุรี จังหวัดระยอง และจังหวัดตราด

**ประวัติ**
มณฑลจันทบุรีก่อตั้งขึ้นใน พ.ศ. 2449 โดยนำเมืองจันทบุรี เมืองระยอง และเมืองขลุง มารวมกัน และในวันที่ 15 กันยายน 2450 เมื่อฝรั่งเศสคืนเมืองตราดให้แก่สยามแล้ว จึงยุบเมืองขลุงลงเป็นอำเภอ แล้วแยกอำเภอทุ่งใหญ่ที่ขึ้นอยู่กับเมืองขลุงไปขึ้นกับเมืองตราดที่ได้คืนมาใหม่ ส่งผลให้มณฑลจันทบุรีประกอบไปด้วยเมืองจันทบุรี เมืองระยอง และเมืองตราด

**ข้าหลวงเทศาภิบาล/สมุหเทศาภิบาล**

**สถานศึกษาประจำมณฑล**
 โรงเรียนเบญจมราชูทิศ มณฑลจันทบุรี - โรงเรียนประจำมณฑลชาย- โรงเรียนสตรีประจำมณฑลจันทบุรี "ศรียานุสรณ์" - โรงเรียนประจำมณฑลหญิง

**รายการอ้างอิง**
หมวดหมู่:มณฑลเทศาภิบาล
มีกาแอล ปาฌิส

มีกาแอล ปาฌิส (Mickaël Pagis) เกิดวันที่ 17 สิงหาคม ค.ศ. 1973 ที่เมืองอ็องเฌ จังหวัดแมเนลัวร์ เป็นอดีตกองหน้าฟุตบอลชาวฝรั่งเศส และเป็นนักกีฬาฟุตบอลชายหาดในปัจจุบัน
ปาฌิสมีส่วนสูงที่ 1.81 เมตร และน้ำหนักที่ 81 กิโลกรัม ชื่อเล่นของเขาคือ "ปาฌิสทราล" (Pagistral) โดยดัดแปลงตามชื่อของเขากับคำว่า "มาฌิสทราล" (Magistral) ในภาษาฝรั่งเศสที่หมายถึง เชี่ยวชาญ และนอกจากนี้ยังเป็นชื่อของนักเขียนและสายลมที่มีชื่อเสียงในมาร์แซย์ที่ชื่อ "มิสตรัล" เขาเป็นที่ชื่นชอบในสทราซบูร์ ซึ่งเขาเป็นผู้ทำประตูได้เป็นจำนวนมากและเป็นสุดยอดผู้ทำประตูให้แก่สโมสรในฤดูกาล 2004-05
ช่วงที่มีชื่อเสียงโด่งดังมากที่สุดของเขา อยู่ในเกมป้องกันแชมป์ของทีมออแล็งปิกลียอแน เมื่อวันที่ 8 ตุลาคม ค.ศ. 2008 ที่ซึ่งเขาเป็นผู้ทำแฮตทริก

**เกียรติประวัติ**
 ผู้ชนะ กุปเดอลาลีก 2004 (แอ็ฟเซ โซโช) และ 2005 (แอร์เซ สทราซบูร์)- แชมป์ ลีกเดอ ใน ค.ศ. 2001 (แอ็ฟเซ โซโช)- ผู้เข้ารอบชิงชนะเลิศ กุปเดอลาลีก 2003 (แอ็ฟเซ โซโช)- ผู้เข้ารอบชิงชนะเลิศ กุปเดอฟร็องส์ 2006 และ 2007 (ออแล็งปิกเดอมาร์แซย์)- ผู้ทำประตูสูงสุดในลีกเดอ 2000 (นีม)- รองชนะเลิศผู้ทำประตูสูงสุดในลีกเอิง ฤดูกาล 2004–2005

**ฟุตบอลชายหาด**
ปัจจุบัน เขาเล่นฟุตบอลชายหาดให้แก่ทีมชาติฝรั่งเศส โดยที่ผ่านมา เขาสามารถยิงแฮตทริกเมื่อครั้งที่พบกับทีมชาติรัสเซีย

**อ้างอิง**

**แหล่งข้อมูลอื่น**
 มีกาแอล ปาฌิส-  Mickaël Pagis' profile, stats & pics
หมวดหมู่:นักฟุตบอลชาวฝรั่งเศส
หมวดหมู่:ผู้เล่นในลีกเอิง
หมวดหมู่:นักฟุตบอลชายหาดชาวฝรั่งเศส
หมวดหมู่:ผู้เล่นนีมอแล็งปิก
หมวดหมู่:ผู้เล่นแอ็ฟเซ โซโช
หมวดหมู่:ผู้เล่นแอร์เซ สทราซบูร์
หมวดหมู่:ผู้เล่นออแล็งปิกเดอมาร์แซย์
หมวดหมู่:ผู้เล่นสโมสรฟุตบอลสตาดแรแน
หมวดหมู่:บุคคลจากอ็องเฌ
สัญญาอนุญาตของสถาบันเทคโนโลยีแมสซาชูเซตส์

สัญญาอนุญาตของสถาบันเทคโนโลยีแมสซาชูเซตส์ หรือ สัญญาอนุญาตเอ็มไอที (MIT License) เป็นสัญญาอนุญาตซอฟต์แวร์เสรีที่สร้างขึ้นในช่วงปลายคริสต์ทศวรรษ 1980 โดยสถาบันเทคโนโลยีแมสซาชูเซตส์ (MIT) มีลักษณะเป็นสัญญาอนุญาตซอฟต์แวร์เสรีที่มีข้อจำกัดน้อย (Permissive License) โดยอนุญาตให้นำซอฟต์แวร์ที่มีลิขสิทธิ์ชนิดดังกล่าวไปประกอบเป็นส่วนหนึ่งของซอฟต์แวร์กรรมสิทธิ์ได้ โดยที่ชุดซอฟต์แวร์ที่แจกจ่ายไปนั้นต้องมีข้อความในสัญญาอนุญาตเอ็มไอที
ซอฟต์แวร์กรรมสิทธิ์ที่ใช้งานที่อยู่ภายใต้สัญญาอนุญาตเอ็มไอทีนี้ยังคงสภาพของความเป็นซอฟต์แวร์กรรมสิทธิ์อยู่ สัญญาอนุญาตดังกล่าวสามารถใช้กับสัญญาอนุญาตสาธารณะทั่วไปของกนู (GPL) ได้ ทำให้สามารถทำการรวมและแจกจ่ายซอฟต์แวร์ GPL คู่กับซอฟต์แวร์ที่ใช้สัญญาอนุญาตเอ็มไอทีได้
โปรเจกต์ที่มีชี่อเสียงที่ใช้สัญญาอนุญาตของสถาบันเทคโนโลยีแมสซาชูเซตส์ประกอบไปด้วย X Window System, Ruby on Rails, Nim, Node.js, Lua, และ jQuery. บริษัทที่มีชี่อเสียงที่ใช้สัญญาอนุญาตของสถาบันเทคโนโลยีแมสซาชูเซตส์ประกอบไปด้วย  Microsoft (.NET), Google (Angular), and Meta (React).

**ข้อตกลงในใบอนุญาต**
ข้อตกลงเป็นดังต่อไปนี้:
Copyright (c)  
Permission is hereby granted, free of charge, to any person obtaining a copy
of this software and associated documentation files (the "Software"), to deal
in the Software without restriction, including without limitation the rights
to use, copy, modify, merge, publish, distribute, sublicense, and/or sell
copies of the Software, and to permit persons to whom the Software is
furnished to do so, subject to the following conditions:
The above copyright notice and this permission notice shall be included in all
copies or substantial portions of the Software.
THE SOFTWARE IS PROVIDED "AS IS", WITHOUT WARRANTY OF ANY KIND, EXPRESS OR
IMPLIED, INCLUDING BUT NOT LIMITED TO THE WARRANTIES OF MERCHANTABILITY,
FITNESS FOR A PARTICULAR PURPOSE AND NONINFRINGEMENT. IN NO EVENT SHALL THE
AUTHORS OR COPYRIGHT HOLDERS BE LIABLE FOR ANY CLAIM, DAMAGES OR OTHER
LIABILITY, WHETHER IN AN ACTION OF CONTRACT, TORT OR OTHERWISE, ARISING FROM,
OUT OF OR IN CONNECTION WITH THE SOFTWARE OR THE USE OR OTHER DEALINGS IN THE
SOFTWARE.

**อ้างอิง**

**อ่านเพิ่ม**
 access-date=2016-09-28

**แหล่งข้อมูลอื่น**
  MIT License variants-  The MIT License template (Open Source Initiative official site)-  Expat License date=2022-07-21 -  X11 License
หมวดหมู่:สัญญาอนุญาตและใบอนุญาต
ถนนเดโช

ถนนเดโช (Thanon Decho)  เป็นถนนที่อยู่ในพื้นที่แขวงสุริยวงศ์ เขตบางรัก กรุงเทพมหานคร เป็นถนนสั้น ๆ ในลักษณะเป็นซอยเชื่อมระหว่างถนนสุรวงศ์กับถนนสีลม ที่แยกเดโช  เป็นถนนที่เกิดขึ้นโดยเจ้าพระยาสุรวงศ์วัฒนศักดิ์ (โต บุนนาค) เป็นผู้จัดซื้อที่ดินและตัดถนนขึ้นสองสาย และท่านผู้หญิงตลับสีหราชเดโช ผู้เป็นภรรยาได้ขอพระราชทานชื่อจากสมเด็จพระศรีพัชรินทราบรมราชินีนาถ ขณะที่ทรงเป็นผู้สำเร็จราชการแทนพระองค์ พระองค์พระราชทานชื่อว่า ถนนเดโช ตามบรรดาศักดิ์ที่เจ้าพระยาสุรวงศ์วัฒนศักดิ์ดำรงอยู่ในขณะนั้น คือ พระยาสีหราชเดโชชัย พร้อมกับถนนสุรวงศ์ และพระบาทสมเด็จพระจุลจอมเกล้าเจ้าอยู่หัวยังทรงรับถนนทั้งสองสายนี้เป็นถนนหลวงด้วย ในปัจจุบันบริเวณถนนเดโชเป็นถนนที่เต็มไปด้วยตึกรามของกลุ่มธุรกิจขนาดใหญ่จำนวนมาก เช่นเดียวกับ ถนนสีลมที่อยู่ใกล้เคียง

**อ้างอิง**
หมวดหมู่:ถนนในกรุงเทพมหานคร
หมวดหมู่:ถนนในเขตบางรัก
โรงพยาบาลบีเอ็นเอช

โรงพยาบาลบีเอ็นเอช (BNH Hospital) เป็นโรงพยาบาลของเอกชน ตั้งอยู่ที่ 9/1 ถนนคอนแวนต์ แขวงสีลม เขตบางรัก กรุงเทพมหานคร เป็นโรงพยาบาลที่ได้รับการรับรองมาตราฐานโรงพยาบาลระหว่างประเทศ JCI เป็นสถานพยาบาลเอกชนแห่งแรกในประเทศไทย โรงพยาบาลบีเอ็นเอชบริหารงานโดยบริษัท บี เอ็นเอช เมดิเคิล เซ็นเตอร์ จำกัด โดยมีบริษัท กรุงเทพดุสิตเวชการ จำกัด (มหาชน) เป็นผู้ถือหุ้นรายใหญ่ร้อยละ 91.48

**ประวัติ**
โรงพยาบาลบีเอ็นเอช
จัดตั้งขึ้นเมื่อวันที่ 20 สิงหาคม พ.ศ. 2440 ณ สถานทูตอังกฤษ โดยชุมชนชาวอังกฤษ และ Mr. George Greville CMG. ราชทูต ได้ปรึกษาหารือเรื่องความเจ็บไข้ของชาวอังกฤษในแผ่นดินสยาม ในที่ประชุมเห็นควรว่าจะจัดตั้ง บ้านพยาบาล ขึ้น จึงนำเรื่องเสนอใต้ฝ่าละอองธุลี พระบาทสมเด็จพระจุลจอมเกล้าเจ้าอยู่หัว รัชกาลที่ 5 ซึ่งพระองค์ท่านได้มีพระราชานุญาตและพระราชประสงค์ให้ก่อตั้ง บ้านพยาบาล หรือ เนอสซิ่งโฮม ขึ้นเพื่อเป็นสถานที่รักษาพยาบาลแก่ชาวต่างชาติที่เข้ามาพึ่งพระบรมโพธิสมภาร โดยมิได้มุ่งหวังผลกำไรแต่อย่างใด และได้มีรับสั่งให้กระทรวงพระธรรมการ มอบเงินอุดหนุนให้เป็นรายเดือนๆ ละ 80 บาท เพื่อให้โครงการสร้าง บ้านพยาบาล ประสบความสำเร็จ ชุมชนชาวอังกฤษจึงได้ระดมเงินลงทุนเพิ่มและเช่าบ้านพักชั่วคราว ณ บริเวณถนนพระยาเดโช พร้อมติดต่อว่าจ้าง Matron (ผู้จัดการพยาบาลผู้ดูแล) คนแรกชื่อ Miss Cawley และพยาบาลชื่อ Miss Hitchens จากประเทศอังกฤษ ซึ่งเดินทางมาถึงกรุงสยาม เมื่อกลางปี พ.ศ. 2441 เพื่อมาเป็นพยาบาลประจำ

**ศูนย์แพทย์เฉพาะทาง**
โรงพยาบาลบีเอ็นเอชมีศูนย์แพทย์เฉพาะทางดังนี้- BNH Breast's Health Centre - Royal Life Anti-Aging Centre - คลินิกต้อหิน- คลินิกศัลยกรรมลำไส้ใหญ่ และทวารหนัก- คลินิกสุขภาพเท้า- คลินิกเฟิร์มพลัส โรงพยาบาล BNH- คลินิกเวชศาสตร์การท่องเที่ยวนานาชาติ- ศูนย์กระดูกสันหลัง- ศูนย์ตรวจสุขภาพ- ศูนย์ทันตกรรม- ศูนย์ผิวพรรณ และความงาม- ศูนย์ภาพวินิจฉัยทางการแพทย์- ศูนย์ระบบทางเดินอาหาร- ศูนย์รักษาผู้มีบุตรยาก- ศูนย์รักษาระบบปัสสาวะสตรี- ศูนย์สุขภาพชาย- ศูนย์สุขภาพสตรี- ศูนย์หัวใจ- ศูนย์หัวไหล่และข้อ- แผนกกุมารเวช- แผนกตา- แผนกทารกแรกเกิด- แผนกศัลยกรรมทั่วไปและศัลยกรรมกระดูก- แผนกหู คอ จมูก- แผนกอายุรกรรม- แผนกเวชศาสตร์ฉุกเฉิน- แผนกเวชศาสตร์ฟื้นฟู และกายภาพบำบัด

**รางวัล**
# Joint Commission International (JCI) Accreditation
# Hospital Accreditation (HA) of Thailand
# AustCham Thailand Business Awards 2007 Best Services Company
# TCCC Business Excellent Award 2007 Best Professional Service

**การเดินทาง**
 รถไฟฟ้าบีทีเอส ลงที่ สถานีศาลาแดง- รถไฟฟ้าใต้ดิน ลงที่ สถานีสีลม- รถโดยสารประจำทาง สาย 15, 22, 76, 77, 514-  แผนที่การเดินทาง date=2016-03-07 

**อ้างอิง**

**แหล่งข้อมูลอื่น**
  เว็บไซต์อย่างเป็นทางการ
บีเอ็นเอช
บีเอ็นเอช
หมวดหมู่:ก่อตั้งในมณฑลกรุงเทพในปี พ.ศ. 2440
หมวดหมู่:ภิกษุแบ่งตามสัญชาติ

หมวดหมู่:หมวดหมู่แบ่งตามสัญชาติ
หมวดหมู่:ภิกษุ
หมวดหมู่:นักบวชแบ่งตามสัญชาติ
หมวดหมู่:ภิกษุชาวญี่ปุ่น

ญี่ปุ่น
หมวดหมู่:ชาวญี่ปุ่นแบ่งตามอาชีพ
หมวดหมู่:พุทธศาสนิกชนชาวญี่ปุ่น
หมวดหมู่:ศาสนาพุทธในประเทศญี่ปุ่น
หมวดหมู่:ภิกษุชาวไทย

ชาวไทยที่เป็นพระภิกษุสงฆ์
ท
หมวดหมู่:พุทธศาสนิกชนชาวไทย
หมวดหมู่:ศาสนาพุทธในประเทศไทย
หมวดหมู่:ภิกษุชาวอเมริกัน

หมวดหมู่:ภิกษุแบ่งตามสัญชาติ
หมวดหมู่:พุทธศาสนิกชนชาวอเมริกัน
หมวดหมู่:ชาวอเมริกันแบ่งตามอาชีพ
มหิดลสิทธาคาร

มหิดลสิทธาคาร (Prince Mahidol Hall) เป็นโถงคอนเสิร์ตและหอประชุมใหญ่ของมหาวิทยาลัยมหิดล ตั้งอยู่ในพื้นที่ศูนย์ศาลายา ตำบลศาลายา อำเภอพุทธมณฑล จังหวัดนครปฐม โดยสมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี เสด็จพระราชดำเนินมาทรงประกอบพิธีเปิดเมื่อวันที่ 17 เมษายน พ.ศ. 2557 โดยสามารถใช้เป็นหอแสดงดนตรี โรงละคร หอประชุม และสถานที่ประกอบพิธีพระราชทานปริญญาบัตรของมหาวิทยาลัย
มหิดลสิทธาคาร เป็นอาคารหอประชุมอเนกประสงค์ มีพื้นที่ใช้สอย 26,470 ตารางเมตร ความจุ 2,016 ที่นั่ง ใช้งบประมาณก่อสร้าง 1,450 ล้านบาท ออกแบบโดยใช้แนวคิดโครงสร้างเชิงกายภาพของมนุษย์ โดยใช้ดอกกันภัยมหิดลเป็นต้นแบบ หลังคามี 2 ชั้น ชั้นในใช้วัสดุพิเศษเพื่อป้องกันเสียงจากภายนอก ส่วนหลังคาชั้นนอกใช้วัสดุทองแดง ซึ่งเมื่อเวลาผ่านไปประมาณ 30 ปีหลังจากก่อสร้างเสร็จ จะค่อย ๆ เปลี่ยนสีเป็นสีเขียว คล้ายกับสีของโดมบนพระที่นั่งอนันตสมาคม พระราชวังดุสิต การวางระบบวิศวกรรมสวนศาสตร์ (Acoustical engineering) ของมหิดลสิทธาคารนับได้ว่าดีที่สุดในประเทศไทย

**ระเบียงภาพ**

**อ้างอิง**

**แหล่งข้อมูลอื่น**
 มหิดลสิทธาคาร-  โครงการก่อสร้างอาคารหอประชุมใหญ่ มหิดลสิทธาคาร date=2014-09-09  เว็บไซต์กองกายภาพและสิ่งแวดล้อม มหาวิทยาลัยมหิดล
หมวดหมู่:ศูนย์ประชุมและศูนย์แสดงสินค้าในประเทศไทย
หมวดหมู่:สถานที่จัดงานที่ก่อตั้งในปี พ.ศ. 2557
หมวดหมู่:ก่อตั้งในประเทศไทยในปี พ.ศ. 2557
หมวดหมู่:สิ่งก่อสร้างในอำเภอพุทธมณฑล
หมวดหมู่:มหาวิทยาลัยมหิดล
หมวดหมู่:สถานที่ที่ตั้งชื่อตามพระนามของสมเด็จพระมหิตลาธิเบศร อดุลยเดชวิกรม พระบรมราชชนก
หมวดหมู่:โรงละครในประเทศไทย
หมวดหมู่:สถานที่จัดแสดงดนตรีในประเทศไทย
เทอร์มิเนเตอร์ กำเนิดสงครามคนเหล็ก

เทอร์มิเนเตอร์ กำเนิดสงครามคนเหล็ก ( Terminator: The Sarah Connor Chronicles หรือ TSCC) เป็นละครชุดที่ขยายเรื่องราวต่อจาก Terminator 2: Judgment Day (คนเหล็ก ภาค 2) ออกฉายในปี พ.ศ. 2551-พ.ศ. 2552 นำแสดงโดย ลีนา เฮียดี , โธมัส เดคเคอร์ และ ซัมเมอร์ เกลา

**เนื้อเรื่องย่อ**

ซีรีส์เรื่องนี้ขยายเรื่องราวต่อจาก Terminator 2: Judgment Day (คนเหล็ก ภาค 2) ที่จับไปยังการผจญภัยของซาร่าห์ คอนเนอร์ และลูกชายวัยรุ่น จอห์น คอนเนอร์ ซึ่งพบว่าพวกเขามีชีวิตอย่างโดดเดี่ยวในโลกที่เต็มไปด้วยความวุ่นวายและอันตราย ทั้งคู่ต้องกลายเป็นคนนอกกฎหมาย ต้องหลบหนีผู้ตามล่าที่มาจากปัจจุบันและอนาคต  โดยคนเหล็กที่คอยปกป้องจอห์น คอนเนอร์ ภาคนี้เป็นสาวหุ่นยนต์สังหาร Cameron Phillips รูปร่างเป็นผู้หญิงวัยรุ่น ที่มีความสามารถหลายอย่างเกินกว่าหุ่นยนต์รุ่นอื่นๆ Cameron สามารถเลียนแบบพฤติกรรมทางอารมณ์บางอย่างของมนุษย์ได้ ทำให้สามารถอยู่ร่วมกับมนุษย์ได้อย่างกลมกลืนกว่าหุ่นยนต์รุ่นอื่นๆ เธอยัง
สามารถกินอาหารของมนุษย์ได้ด้วย

**แหล่งข้อมูลอื่น**
 Terminator: The Sarah Connor Chronicles on TheWB.com
*title=Terminator: The Sarah Connor Chronicles
*Terminator: The Sarah Connor Chronicles
หมวดหมู่:รายการโทรทัศน์ภาษาอังกฤษ
หมวดหมู่:เทอร์มิเนเตอร์
หมวดหมู่:ภาพยนตร์ชุดทางโทรทัศน์อเมริกัน
หมวดหมู่:ละครโทรทัศน์อเมริกันในปี พ.ศ. 2551
หมวดหมู่:ซีรีส์ทางโทรทัศน์โดยทเวนตีท์เซนจูรีฟอกซ์เทเลวิชั่น
หมวดหมู่:ซีรีส์โทรทัศน์โดยวอร์เนอร์บราเธอส์เทเลวิชั่น
หฺวายหนาน

หฺวายหนาน (p=Huáinán) เป็นนครระดับจังหวัดทางตอนกลางค่อนไปทางเหนือของมณฑลอานฮุย ประเทศจีน มีอาณาเขตติดต่อกับนครเหอเฝย์ที่อยู่ทางด้านใต้ หฺวายหนานเป็นศูนย์กลางการผลิตถ่านหินที่ใหญ่ที่สุดของประเทศจีน มีประชากรในปี 2020 จำนวน 3,033,528 คน

**ประวัติ**
เมืองนี้ก่อตั้งมาตั้งแต่ปี พ.ศ. 381 โดยกษัตริย์หลิวอัน ผู้เคร่งครัดในลัทธิเต๋าซึ่งต่อมาถูกกล่าวหาว่าเป็นกบฏต่อราชวงศ์ฮั่น หลิวอันไม่สามารถแก้ข้อกล่าวหาได้จึงกระทำ อัตวินิบาตกรรม ในปี พ.ศ. 423 หลิวอันนั้นได้ชื่อว่าเป็น "บิดาแห่งเต้าหู้" เขาร่วมกับนักบวชลัทธิเต๋าได้พยายามนำส่วนผสมต่าง ๆ มาทดลองทำเต้าหู้หลาย ๆ แบบ เนื่องจากมารดาไม่สบายไม่สามารถกินดื่มได้โดยสะดวกเพื่อเป็นการทดแทนคุณของมารดา หลิวอันได้พยายามทดลองสูตรทำเต้าหู้ต่าง ๆ ไว้มากมาย กล่าวกันว่าเต้าหู้แทบทุกรูปแบบที่วางขายกันในปัจจุบันนี้ สร้างสรรค์โดยหลิวอันทั้งสิ้น
ทุกปีในวันที่ 15–17 กันยายน เพื่อเป็นการระลึกถึงหลิวอัน เมืองหฺวายหนานได้จัดเทศกาลเต้าหู้โลก รวมทั้งมีงานแสดงสินค้าเต้าหู้นานาชาติอีกด้วย

**เขตการปกครอง**
นครระดับจังหวัดหฺวายหนานแบ่งออกเป็น 7 เขตการปกครองระดับอำเภอ ประกอบด้วย 5 อำเภอ และ 2 อำเภอ- เขตเถียนเจียอาน (田家庵区)- เขตพันจี๋ (潘集区)- เขตเซี่ยเจียจี๋ (谢家集区)- เขตต้าทง (大通区)- เขตปากงชาน (八公山区)- อำเภอเฟิ่งไถ (凤台县)- อำเภอโช่ว (寿县)
และยังแบ่งย่อยลงอีกเป็น 66 เขตการปกครองระดับตำบล ได้แก่ 24 เมือง, 23 ตำบล และ 19 แขวง
นอกจากนี้ ยังมีเขตพัฒนาไฮเทค ซึ่งคือ เขตใหม่ชานหนาน (山南新区)

**ภูมิศาสตร์**
ใจกลางเมืองตั้งอยู่บนที่ราบริมฝั่งทางใต้ของแม่น้ำหฺวาย ติดกับทะเลสาบเกาถังทางทิศตะวันออกและติดกับพื้นที่เนินเขาที่เป็นป่าทางทิศใต้ และพื้นที่ทางทิศตะวันตกเป็นเขตปากงชาน และอำเภอโช่ว

**ภูมิอากาศ**

**เศรษฐกิจ**
อพาร์ตเมนต์สูง ปี 2010
หฺวายหนานเป็นศูนย์กลางการผลิตถ่านหินขนาดใหญ่ โดยมีปริมาณการผลิต 43.28 ล้านตันในปี 2006
เมืองนี้เป็นสถานที่จัดงานเทศกาลวัฒนธรรมเต้าหู้ครั้งที่ 17 เมื่อวันที่ 15–17 กันยายน 2010 รวมถึงนิทรรศการผลิตภัณฑ์ถั่วแห่งชาติ

**อ้างอิง**

**แหล่งข้อมูลอื่น**
  เว็บไซต์สำนักงานบริหารนครหฺวายหนาน ko- http://www.ah.xinhuanet.com/huainan/index.htm zh

หมวดหมู่:นครในมณฑลอานฮุย
ฤดูพายุเฮอร์ริเคนแปซิฟิก พ.ศ. 2557

ฤดูพายุเฮอร์ริเคนแปซิฟิก พ.ศ. 2557 เป็นฤดูกาลในอดีตที่เคยมีการก่อตัวของพายุหมุนเขตร้อน โดยฤดูกาลนี้จะเริ่มต้นอย่างเป็นทางการในวันที่ 15 พฤษภาคม พ.ศ. 2557 ในมหาสมุทรแปซิฟิกตะวันออก และวันที่ 1 มิถุนายน พ.ศ. 2557 ในตอนกลางของมหาสมุทรแปซิฟิก และไปจบลงในวันที่ 30 พฤศจิกายน พ.ศ. 2557 นี่เป็นขอบเขตระยะเวลาที่มีพายุหมุนเขตร้อนก่อตัวมากที่สุดในแอ่งแปซิฟิก อย่างไรก็ตาม เป็นไปได้ที่พายุหมุนเขตร้อนสามารถก่อตัวขึ้นได้ตลอดเวลา

**การพยากรณ์ฤดูกาล**

**รายชื่อพายุ**
รายชื่อต่อไปนี้ ใช้สำหรับการตั้งชื่อพายุหมุนเขตร้อนที่ก่อตัวในมหาสมุทรแปซิฟิกตะวันออกเฉียงเหนือในปี พ.ศ. 2557 สำหรับการปลดชื่อ ถ้ามีจะได้รับการประกาศโดยองค์การอุตุนิยมวิทยาโลกในฤดูใบไม้ผลิของปี พ.ศ. 2558 ซึ่งชื่อที่ไม่ถูกปลด จะถูกนำกลับมาใช้อีกครั้งในปีฤดูกาล พ.ศ. 2563และนี่ก็เป็นรายการชื่อเดียวกันกับที่เคยใช้ไปในฤดูกาล พ.ศ. 2551 ยกเว้น "อามันดา" ที่มาแทน "อัลมา"
สำหรับพายุเฮอร์ริเคนในมหาสมุทรแปซิฟิก เป็นเขตรับผิดชอบของศูนย์เฮอร์ริเคนมหาสมุทรแปซิฟิกกลาง ครอบคลุมพื้นที่ระหว่าง 140 องศาตะวันตกถึงเส้นแบ่งวันสากล โดยชื่อทั้งหมดจะถูกใช้หมุนวนสี่รายการ อีกสี่ชื่อจะถูกแสดงด้านล่าง

**สรุปฤดูกาล**

**ดูเพิ่ม**
รายชื่อฤดูพายุเฮอร์ริเคนแปซิฟิก
*ฤดูพายุเฮอร์ริเคนแอตแลนติก พ.ศ. 2557
*ฤดูพายุไต้ฝุ่นแปซิฟิก พ.ศ. 2557
*ฤดูพายุไซโคลนมหาสมุทรอินเดีย พ.ศ. 2557
*ฤดูพายุไซโคลนมหาสมุทรอินเดียตะวันตกเฉียงใต้: 2555–2556, 2556–2557
*ฤดูพายุไซโคลนภูมิภาคออสเตรเลีย: 2555-2556, 2556-2557
*ฤดูพายุไซโคลนมหาสมุทรแปซิฟิกใต้: 2555-2556, 2556-2557

**อ้างอิง**

**แหล่งอ้างอิงภายนอก**
  เว็บไซต์ศูนย์เฮอร์ริเคนแห่งชาติ สหรัฐอเมริกา-  ศูนย์เฮอร์ริเคนแห่งชาติ มหาสมุทรแปซิฟิกตะวันออกทัศนะสภาพอากาศเขตร้อน
2557
หมวดหมู่:ภัยธรรมชาติในปี พ.ศ. 2557
แม่แบบ:Non-free use rationale 2

}}}}} 
ผู้สร้างสรรค์หรือผู้ทรงลิขสิทธิ์

แหล่งที่มา (WP:NFCC#นโยบายข้อ 4)

ใช้ในบทความ (WP:NFCC#นโยบายข้อ 7)

วัตถุประสงค์ที่ใช้ในบทความ(WP:NFCC#นโยบายข้อ 8)

ไม่สามารถทดแทนด้วยสื่อเสรีได้เพราะ (WP:NFCC#นโยบายข้อ 1)

การใช้งานน้อยที่สุด(WP:NFCC#นโยบายข้อ 3)

เคารพต่อโอกาสเชิงพาณิชย์(WP:NFCC#นโยบายข้อ 2)
พุทธศาสนศึกษา

พุทธศาสนศึกษา หรือ พุทธศาสตรศึกษา (Buddhist Studies) คือการศึกษาศาสนาพุทธในเชิงวิชาการ ถือเป็นสาขาหนึ่งของศาสนศึกษา
พุทธศาสนศึกษาเป็นการศึกษาวิเคราะห์พระพุทธศาสนาเฉพาะด้านใดด้านหนึ่ง เช่น หลักธรรม วิมุตติ กฎแห่งกรรม และความสัมพันธ์ระหว่างนิกาย 

**อ้างอิง**
  หลักสูตรครุศาสตรบัณฑิต สาขาวิชาพุทธศาสนศึกษา
วีเอชเอส

โลโก้ วีเอชเอส
ภาพของเทปวีเอชเอส
ไฟล์:VHS-Kassette 01 KMJ.jpg|200pspx|thumbnail|right|ภาพของเทปซูเปอร์วีเอชเอส (S-VHS)
วีเอชเอส (VHS; ย่อมาจาก Video Home System) หรือในประเทศไทยนิยมเรียกว่า ม้วนวิดีโอ หรือ วิดีโอเทป เป็นมาตรฐานการบันทึกวิดีโอเทปอนาล็อกที่ออกแบบมาสำหรับผู้บริโภค และเป็นคู่แข่งกับเบตาแมกซ์ซึ่งไม่ประสบความสำเร็จ พัฒนาโดยเจวีซีในปี พ.ศ. 2519 โดยเริ่มได้รับความนิยมเป็นอย่างมากตั้งแต่ขณะนั้น และก็เสื่อมความนิยมลงไปตั้งแต่ช่วงคริสต์ศตวรรษที่ 21

**ความยาวของวีเอชเอส**
ความยาวของวีเอชเอสไม่ได้นับเป็น พหุคูณของไบต์ แต่นับเป็นเวลา

**วิธีเปิด**
วีเอชเอสนั้นสามารถเปิดได้ทั้งเครื่องเล่นวีเอชเอสและกล้องถ่ายวิดีโอ นอกจากนี้กล้องถ่ายรูป (บางชนิด) ก็สามารถใช้งานได้ ซึ่งจะมีที่สอดวีเอชเอสอยู่ เมื่อเปิดแล้วก็จะเห็นวิดีโอที่อยู่ในวีเอชเอส

**อ้างอิง**
หมวดหมู่:ผลิตภัณฑ์ที่ออกในปี พ.ศ. 2519
หมวดหมู่:สิ่งประดิษฐ์ของญี่ปุ่น
จอหน์ แมคอินทอช (เกษตรกร)

แอปเปิลแดงพันธุ์แมคอินทอช
จอหน์ แมคอินทอช (อังกฤษ:John McIntosh) เกิด 15 สิงหาคม พ.ศ. 2320 ถึงแก่กรรม พ.ศ. 2389 เป็นเกษตรกรชาวสก็อตแคนาดา ผู้ให้กำเนิดแอปเปิลสายพันธุ์แมคอินทอช

**ประวัติ**
จอหน์ แมคอินทอช เกิดที่โมฮอกเวลเลย์ รัฐนิวยอร์ก เป็นบุตรของชาวสก็อตที่อพยพมาจากสก็อตแลนด์ในช่วงระหว่างสงครามกลางเมืองอเมริกา แมคอินทอชได้ย้ายขึ้นไปอยู่ที่ตอนบนของประเทศแคนาดา ในช่วงปี พ.ศ. 2338 ถึง พ.ศ. 2344 และได้ตั้งรกรากอยู่ที่เมืองมาทิลด้า ปัจจุบันเป็นส่วนหนึ่งของเมืองเซาท์ดัลดัส
แมคอินทอชได้เก็บรวบรวมพันธุ์แอปเปิลป่าในบริเวณนั้นมาขยายพันธุ์ หลายปีต่อมาเหลือเพียงสายพันธุ์เดียวที่อยู่รอด เป็นสายพันธุ์ที่ให้ผลผลิตที่กรอบมีรสชาตดี เขาจึงตั้งชื่อว่า แอปเปิลแมคอินทอช ปัจจุบันรัฐบาลแคนาดาได้เปลี่ยนสถานที่อยู่ดั้งเดิมของเขาโดยจัดทำเป็น อนุสรณ์สถานเหตุการณ์สำคัญทางประวัติศาสตร์
หมวดหมู่:เกษตรกรรม
เน็กซัส 7 (รุ่น พ.ศ. 2556)

รุ่นที่ 2 ของ เน็กซัส 7 (Nexus 7) เป็นแท็บเล็ตคอมพิวเตอร์ ได้รับการออกแบบโดย กูเกิล และ เอซุส ทำงานบนระบบปฏิบัติการแอนดรอยด์ โดยเป็นแท็บเล็ตในตระกูลกูเกิล เน็กซัส รุ่นที่ 3 (ต่อจากเน็กซัส 7 รุ่นที่ 1 และ เน็กซัส 10) โดยต่อยอดความสำเร็จจาก เน็กซัส 7 รุ่นแรก โดยรุ่นนี้วางขายเมื่อวันที่ 26 กรกฎาคม พ.ศ. 2556 ซึ่งวางขายเร็วกว่ากำหนด 4 วัน แท็บเล็ตรุ่นนี้เป็นรุนแรกที่วางขายพร้อมกับ แอนดรอยด์ 4.3 "เจลลีบีน"

**ดูเพิ่ม**
 กูเกิล เน็กซัส- รายชื่ออุปกรณ์ที่ใช้ระบบปฏิบัติการแอนดรอยด์

**อ้างอิง**

**แหล่งข้อมูลอื่น**
Nexus 7 (2nd generation) – เว็บไซต์อย่างเป็นทางการของกูเกิล
*Nexus 7 (2nd generation) – เว็บไซต์อย่างเป็นทางการของเอซุส
*Asus Nexus 7, 2013 Press Release - เว็บไซต์อย่างเป็นทางการ- Detailed comparison: Google Nexus 7 FHD WiFi ME571K (2013) vs. Google Nexus 7 WiFi  ME370T (2012)- Detailed comparison: Google Nexus 7 FHD LTE ME571KL (2013) vs. Google Nexus 7C 3G ME370TG (2012)- Nexus 7 WiFi (2013) System Information and benchmark results
หมวดหมู่:แท็บเล็ต
หมวดหมู่:อุปกรณ์แอนดรอยด์
หมวดหมู่:ผลิตภัณฑ์ที่เปิดตัวในปี พ.ศ. 2556
หมวดหมู่:กูเกิลเน็กซัส
ควะด๊ายมราย

ควะด๊ายมราย เป็นอาหารของชาวมอญ และเป็นอาหารประเภทต้ม คำว่าควะหมายถึงกับข้าว ด๊ายหมายถึงน้ำ มรายหมายถึงมะปราง เป็นการนำปลาช่อนมาต้มกับมะเขือเทศ ปรุงรสเปรี้ยวด้วยมะปรางตากแห้ง เครื่องแกงมีพริกขี้หนู หอม กระเทียม กะปิ 

**อ้างอิง**
 หลากรสหลายชาติพันธุ์ 28 เมนูอร่อยจากกลุ่มชาติพันธุ์ในพม่า.กทม.เพื่อนบ้านอุษาคเนย์. 2551 หน้า 69
หมวดหมู่:อาหารมอญ
หมวดหมู่:อาหารต้มแกง
หมวดหมู่:อาหารจากเนื้อปลา
สง่า ธนสงวนวงศ์

สง่า ธนสงวนวงศ์ (เกิด 1 มกราคม พ.ศ. 2499) อดีตเลขานุการรัฐมนตรีว่าการกระทรวงแรงงาน และอดีตสมาชิกสภาผู้แทนราษฎรจังหวัดชลบุรี

**ประวัติ**
สง่า เกิดเมื่อวันที่ 1 มกราคม พ.ศ. 2499 เป็นบุตรของนายสงวน นางนงเยาว์ ธนสงวนวงศ์ 
สำเร็จการศึกษาระดับปริญญาตรี สาขานิติศาสตร์ จากมหาวิทยาลัยรามคำแหง และระดับปริญญาโท สาขารัฐประศาสนศาสตร์ จากมหาวิทยาลัยบูรพา

**งานการเมือง**
สง่า เคยเป็นสมาชิกสภาจังหวัด ใน พ.ศ. 2533 ต่อมาได้รับเลือกตั้งเป็นสมาชิกสภาผู้แทนราษฎรจังหวัดชลบุรีครั้งแรก เมื่อเดือนมีนาคม พ.ศ. 2535 และได้รับเลือกตั้งเรื่อยมา จนถึง พ.ศ. 2548 รวม 5 สมัย 

**สมาชิกสภาผู้แทนราษฎร**
สง่า ธนสงวนวงศ์ ได้รับการเลือกตั้งเป็นสมาชิกสภาผู้แทนราษฎรมาแล้ว 5 สมัย คือ
# การเลือกตั้งสมาชิกสภาผู้แทนราษฎรไทยเป็นการทั่วไป มีนาคม พ.ศ. 2535 จังหวัดชลบุรี สังกัดพรรคสามัคคีธรรม
# การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2538 จังหวัดชลบุรี สังกัดพรรคชาติไทย
# การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2539 จังหวัดชลบุรี สังกัดพรรคชาติไทย
# การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2544 จังหวัดชลบุรี สังกัดพรรคชาติไทย
# การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2548 จังหวัดชลบุรี สังกัดพรรคไทยรักไทย

**เครื่องราชอิสริยาภรณ์**

**อ้างอิง**
หมวดหมู่:บุคคลจากอำเภอเมืองชลบุรี
หมวดหมู่:นักการเมืองไทย
หมวดหมู่:สมาชิกสภาผู้แทนราษฎรจังหวัดชลบุรี
หมวดหมู่:พรรคสามัคคีธรรม
หมวดหมู่:พรรคชาติพัฒนา (พ.ศ. 2535)
หมวดหมู่:พรรคชาติไทย
หมวดหมู่:นักการเมืองพรรคไทยรักไทย
หมวดหมู่:นักการเมืองพรรคเพื่อไทย
หมวดหมู่:บุคคลจากคณะนิติศาสตร์ มหาวิทยาลัยรามคำแหง
หมวดหมู่:บุคคลจากคณะรัฐศาสตร์และนิติศาสตร์ มหาวิทยาลัยบูรพา
หมวดหมู่:ผู้ได้รับเครื่องราชอิสริยาภรณ์ ป.ช.
หมวดหมู่:ผู้ได้รับเครื่องราชอิสริยาภรณ์ ม.ว.ม.
พระไตรปิฎก

พระไตรปิฎก (तिपिटक ติปิฏก; त्रिपिटक ตฺริปิฏก) เป็นคัมภีร์ที่บันทึกคำสอนของพระพุทธเจ้า ไตรปิฎก แปลว่า ตะกร้า 3 ใบ เพราะเนื้อหาแบ่งเป็น 3 หมวดใหญ่ ๆ คือ
# พระวินัยปิฎก ว่าด้วยพระวินัยสิกขาบทต่าง ๆ ของภิกษุและภิกษุณี
# พระสุตตันตปิฎก ว่าด้วยพระสูตรซึ่งเป็นพระธรรมเทศนาของพระโคตมพุทธเจ้าและพระอรหันตสาวก ที่แสดงแก่บุคคลต่างชั้นวรรณะและการศึกษา ต่างกรรมต่างวาระกัน มีทั้งที่เป็นร้อยแก้วและร้อยกรอง
# พระอภิธรรมปิฎก ว่าด้วยพระอภิธรรมหรือปรมัตถธรรม ซึ่งเป็นธรรมะขั้นสูง อธิบายด้วยหลักวิชาล้วน ๆ โดยไม่อ้างอิงเหตุการณ์และบุคคล 
คำสั่งสอนของพระพุทธเจ้าในยุคแรกเรียกว่าพระธรรมวินัย จนกระทั่งการสังคายนาครั้ง 3 จึงแยกเนื้อที่เกี่ยวกับปรมัตถธรรมออกมาเป็นอีกหมวดหนึ่งเรียกว่าพระอภิธรรมปิฎก
ในศาสนาพุทธยุคแรก แต่ละนิกายต่างมีคัมภีร์เป็นของตนเอง บางนิกายมี 5 ปิฎก บางนิกายมี 7 ปิฎก แต่พระไตรปิฎกฉบับสมบูรณ์ที่ตกทอดมาจนถึงปัจจุบันมีเพียงพระไตรปิฎกภาษาบาลีของฝ่ายเถรวาท
ในปัจจุบันคำว่าพระไตรปิฎก ใช้หมายถึงคัมภีร์ในศาสนาพุทธโดยรวม ซึ่งมีอยู่ทั้งสิ้น 3 สารบท ได้แก่
# พระไตรปิฎกภาษาบาลี ใช้ในนิกายเถรวาท
# พระไตรปิฎกภาษาจีน ใช้ในนิกายมหายาน
# พระไตรปิฎกภาษาทิเบต ใช้ในศาสนาพุทธแบบทิเบต

**อ้างอิง ==
หมวดหมู่:พระไตรปิฎกภาษาบาลี

หมวดหมู่:คัมภีร์ของศาสนาพุทธเถรวาท
หมวดหมู่:วรรณกรรมภาษาบาลี
หมวดหมู่:พระไตรปิฎก
ฟุตบอลชายหาดทีมชาติบราซิล

ฟุตบอลชายหาดทีมชาติบราซิล (Seleção Brasileira de Futebol de Areia Masculino) เป็นตัวแทนของประเทศบราซิลในการแข่งขันฟุตบอลชายหาดระหว่างประเทศ ที่อยู่ภายใต้การควบคุมโดยสมาพันธ์ฟุตบอลบราซิลซึ่งเป็นองค์กรกีฬาฟุตบอลในประเทศบราซิล โดยได้ชนะการแข่งฟุตบอลชายหาดชิงแชมป์โลกมาแล้วถึง 13 ครั้ง นับเป็นทีมฟุตบอลชายหาดที่ประสบความสำเร็จมาอย่างยาวนานที่สุดในโลก โดยที่ผ่านมา มีเพียงทีมชาติโปรตุเกสและทีมชาติรัสเซียที่สามารถขจัดทีมบราซิลออกจากการเป็นแชมป์โลกได้สำเร็จ ทั้งนี้ ทีมชาติบราซิลได้รับการจัดให้อยู่ในอันดับ 1 ของโลกโดยฟีฟ่า

**ทีมปัจจุบัน**
อิงจากเดือนกันยายน ค.ศ. 2013 
ผู้ฝึกสอน: BRA ชูนิออร์ เนเกา

**ความสำเร็จ**
ฟุตบอลชายหาดชิงแชมป์โลก:
ผู้ชนะ (13 สมัย): ค.ศ. 1995, 1996, 1997, 1998, 1999, 2000, 2002, 2003, 2004, 2006, 2007, 2008, 2009
รองชนะเลิศ (1 สมัย): ค.ศ. 2011
ฟุตบอลชายหาดมูนเดียลีโต:
ผู้ชนะ (12 สมัย): ค.ศ. 1997, 1998, 1999, 2000, 2001, 2002, 2004, 2005, 2006, 2007, 2010, 2011
ฟุตบอลชายหาดชิงแชมป์คอนคาแคฟและคอนเมบอล:
ผู้ชนะ (1 สมัย): ค.ศ. 2005
ฟุตบอลชายหาดชิงแชมป์คอนเมบอล:
ผู้ชนะ (4 สมัย): ค.ศ. 2006, 2008, 2009, 2011

**สถิติฟุตบอลชายหาดชิงแชมป์โลก**

**ผู้เล่น**

**ทำประตูสูงสุด**
ณ วันที่ 30 ธันวาคม ค.ศ. 2012 
ผู้เล่นที่มีชื่อเป็นอักษรตัวหนาคือผู้เล่นที่ยังเล่นอยู่ในปัจจุบัน

**อ้างอิง**
 MPC Rio Comunicação & Marketing (Public Relations of CBBS); CBBS (Confederação Brasileira de Beach Soccer); BSWW (Beach Soccer World Wide); and FIFA (Federation International of Football Association)

**แหล่งข้อมูลอื่น**
  FIFA.com profile date=2008-06-03 
บราซิล
จีซัสไครสต์ซูเปอร์สตาร์

พอล นิโคลัส รับบทเป็นพระเยซูในปี 1972
จีซัสไครสต์ซูเปอร์สตาร์ (Jesus Christ Superstar) เป็นละครเพลงแนวร็อกโอเปรา ผลงานประพันธ์ของแอนดรูว์ ลอยด์ เวบเบอร์ และคำร้องโดยทิม ไรซ์ มีที่มาจากคอนเซ็ปอัลบั้มของเวบเบอร์และไรซ์ในปี ค.ศ. 1970 ซึ่งดัดแปลงมาจากงานเขียน Life of Christ ของบิชอป ฟุลตัน เจ. ชีน ชาวอเมริกัน (1895 – 1979)  คอนเซ็ปอัลบั้มของเวบเบอร์และไรซ์นี้ร้องนำโดยเอียน กิลแลน ขึ้นถึงอันดับหนึ่งบนชาร์ตของนิตยสารบิลบอร์ด  และนำมาดัดแปลงเป็นละครบรอดเวย์ ภาพยนตร์ ละครเวสต์เอนด์ และออกแสดงในประเทศต่างๆ
เนื้อเรื่องกล่าวถึงเหตุการณ์ในช่วงสัปดาห์สุดท้ายในพระชนม์ชีพของพระเยซู ถึงการเตรียมการตั้งแต่วันอาทิตย์ใบลาน เมื่อพระเยซูเสด็จพร้อมด้วยสาวกเข้ากรุงเยรูซาเลมก่อนรับพระทรมานด้วยการตรึงไม้กางเขน  โดยเน้นไปที่ความสัมพันธ์ของตัวละครหลักคือระหว่างพระเยซู ยูดาส และแมรี แม็กดาเลน ซึ่งเนื้อหาส่วนนี้ไม่ได้มีระบุไว้ในพระวรสาร
งานละครเพลงในช่วงต้น ทั้งที่บรอดเวย์ และการแสดงในในประเทศต่างๆ ถูกต่อต้านจากองค์กรศาสนาเป็นอย่างมาก เนื่องจากการตีความตัวละครพระเยซูในฐานะเป็นบุคคลธรรมดา 

**อ้างอิง**

**แหล่งข้อมูลอื่น**
  Jesus Christ Superstar, official website- title=Jesus Christ Superstar
หมวดหมู่:ละครเพลงในปี พ.ศ. 2514
หมวดหมู่:ละครเวที
หมวดหมู่:ภาพยนตร์ที่ออกฉายในปี พ.ศ. 2516
หมวดหมู่:ผลงานของ แอนดรูว์ ลอยด์ เวบเบอร์
พระแม่ปฤถวี

พระแม่ปฤถวี (Prithvi)  เป็นเทวีแห่งโลก ปรากฏในตำนานศาสนาพราหมณ์-ศาสนาฮินดู ปัจจุบันรู้จักในนามพระแม่ภูมี ซึ่งเป็นชายาองค์ที่สองของพระวิษณุ และคล้ายกับความเชื่อเรื่องพระแม่ธรณีในศาสนาพุทธ 

**อ้างอิง**
หมวดหมู่:เทวีในศาสนาฮินดู
หมวดหมู่:เทวีแห่งโลก
พระภูเทวี

ภูมี (Bhūmi), หรือ ภูมิเทวี และ วสุธรา เป็นเทวีในศาสนาฮินดูอันเป็นผู้อุปถัมป์ค้ำจุนโลกและแผ่นดิน พระนางเป็นเทพชายาของพระพิษณุและในไวษณพนิกายพระนางเป็นเทพชายาลำดับที่สองรองจากพระลักษมี, และพระนิลเทพี ด้วยเหตุที่พระวราหะอันเป็นอวตารของพระวิษณุได้ช่วยพระนางจากการคุกคามของอสูรหิรัณยากษะพระองค์ทรงได้เสกสมรสกับพระนางและเป็นหนึ่งในอนุเทพชายา พระนางเป็นมารดรของ นรกาสูร, พระมงคลเทพบุตร, และ พระนางสีดา

**เทพลักษณะตามประติมานวิทยา**
นาม "ภูมี" มาจากคำศัพท์ภาษาสันสกฤต 'พหุมี' - อันเป็นนามเดิมของพระนาง คำไวพจน์อื่น ๆ อันซึ่งเป็นนามของพระนาง เช่น ภูวตี, ภูมิวาณี, ภูวเนศวรี, อวณี, ปฤถวี, วราหิ, ธฤตี, ธาตรี, ธรณี, วสุธา, วสุธรา, ไวษณวี, กัศยปี, อุรวี, อิลา, มหี, อิฑา, วสุมตี, ธลันสิตา, วสุมตี, เหมา, และหิรันยะ
ในตำราประติมานวิทยาโดยทั่วไปพรรณาว่า พระนางประทับบนเทพพาหนะ คือ ช้างซึ่งหันหน้าออกไปทั้งสี่ทิศ อันหมายถึงทิศทั้งสี่ โดยทรงมีสี่กร ทรงผลทับทิม ภาชนะใส่น้ำ ชามที่บรรจุสมุนไพรรักษา และชามอีกใบบรรจุผักตามลำดับ หากในภาคที่ปรากฏพระองค์อันมีสองพระหัตถ์ จะทรงดอกปทุมนิอุบล (ดอกบัวสีฟ้า) อันขนานนามว่า โกมุท หรือ อุปัตระ คือ ดอกบัวกลางคืน ส่วนพระหัตถ์อีกข้างจะทรงอภัยมุทรา (ยกหัตถ์ขึ้นโดยหันหัตถ์ออกไปด้านหน้า) หรือ โลมุทรา (ปล่อยหัตถ์แนบไปลำพระองค์)

**แหล่งข้อมูลอื่น**
 เจ้าแม่ภูมิเทวี

**ดูเพิ่ม**
 แม่พระธรณี- เจ้าแม่ปฤถวี- พระวสุธารา- เจ้าแม่ธรณี- เจ้าพ่อธรณี- รายพระนามเทพแห่งแผ่นดิน

**อ้างอิง**
หมวดหมู่:ศาสนาฮินดู
หมวดหมู่:เทวดา
หมวดหมู่:เทพเจ้าฮินดูท้องถิ่น
หมวดหมู่:เทวีในศาสนาฮินดู
หม่อมเจ้าพระธรรมุณหิศธาดา (สีขเรศ วุฑฺฒิสฺสโร)

หม่อมเจ้าพระธรรมุณหิศธาดา (9 พฤษภาคม พ.ศ. 2381 - 12 ธันวาคม พ.ศ. 2450) (พระนามเดิม:หม่อมเจ้าสีขเรศ; ราชสกุล: มหากุล) เป็นพระโอรสพระองค์ที่ 10 ในพระเจ้าบรมวงศ์เธอ กรมหลวงมหิศวรินทรามเรศร์ ประสูติในรัชกาลที่ 3 เมื่อวันพุธที่ 9 พฤษภาคม ตรงกับแรม 1 ค่ำ เดือน 6 ปีจอ จ.ศ. 1200 พ.ศ. 2381
เมื่อยังทรงพระเยาว์ พระบิดาได้ถวายไว้เล่าเรียนในสำนักพระบาทสมเด็จพระจอมเกล้าเจ้าอยู่หัวแต่ครั้งยังทรงผนวชอยู่วัดบวรนิเวศราชวรวิหาร ถึงรัชกาลที่ 4 ทรงผนวชเป็นสามเณรเมื่อปีกุน พ.ศ. 2394 แล้วประทับอยู่วัดบวรนิเวศวิหาร ได้เข้าแปลพระปริยัติธรรมเฉพาะพระพักตร์พระบาทสมเด็จพระจอมเกล้าเจ้าอยู่หัว ได้เป็นเปรียญธรรม 4 ประโยค ถึงปี พ.ศ. 2398 ทรงผนวชเป็นพระภิกษุที่วัดพระศรีรัตนศาสดาราม พระเจ้าวรวงศ์เธอ กรมหมื่นบวรรังสีสุริยพันธ์เป็นพระอุปัชฌาย์ ได้รับพระนามฉายาว่า วุฑฺฒิสฺสโร ผนวชแล้วประทับอยู่วัดบวรนิเวศวิหารต่อมา 
ปี พ.ศ. 2407 พระบาทสมเด็จพระจอมเกล้าเจ้าอยู่หัวทรงตั้งหม่อมเจ้าพระสีขเรศเป็นพระราชาคณะที่ หม่อมเจ้าพระธรรมมุณหิศธาดา  ในรัชกาลต่อมา เมื่อพระบาทสมเด็จพระจุลจอมเกล้าเจ้าอยู่หัวทรงผนวชในปี พ.ศ. 2416 หม่อมเจ้าพระธรรมมุณหิศธาดาได้ร่วมเป็นคณปูรกะในคราวทรงผนวชนั้นด้วย ถึงปี พ.ศ. 2438 ทรงเลื่อนตำแหน่งให้เสมอพระราชาคณะชั้นธรรมในราชทินนามเดิม
หม่อมเจ้าพระธรรมุณหิศธาดา ประชวรด้วยโรคชรามานาน สิ้นชีพิตักษัยเมื่อวันพฤหัสบดีที่ 12 ธันวาคม พ.ศ. 2450 ปีมะแม เวลาเช้า 3 โมงเศษ ได้รับพระราชทานเพลิงพระศพ ณ เมรุปูน วัดสระเกศราชวรมหาวิหาร เมื่อวันที่ 29 มกราคม พ.ศ. 2451

**อ้างอิง**
หมวดหมู่:ภิกษุในสังกัดคณะสงฆ์ธรรมยุติกนิกาย
หมวดหมู่:พระราชาคณะชั้นธรรม
หมวดหมู่:เปรียญธรรม 4 ประโยค
หมวดหมู่:หม่อมเจ้า
หมวดหมู่:ราชสกุลมหากุล
หมวดหมู่:ภิกษุที่เป็นเจ้านายในราชวงศ์จักรี
ซาราห์ คอนเนอร์ (เทอร์มิเนเตอร์)

ซาราห์ เจียเนตต์ คอนเนอร์ เป็นตัวละครในเรื่อง เทอร์มิเนเตอร์ เธอเป็นตัวละครนำในเรื่อง เดอะ เทอร์มิเนเตอร์, เทอร์มิเนเตอร์ 2: จัดจ์เมนท์เดย์, และ เทอร์มิเนเตอร์: เดอะ ซาราห์ คอนเนอร์ โครนิเคิลส์ แสดงโดย ลินดา แฮมิลตัน ในภาพยนตร์ และ ลีนา เฮดดีย์ ในละครชุด

**อ้างอิง**

**แหล่งข้อมูลอื่น**
 A New Body of Work: Linda Hamilton Gets Tough in Terminator 2fix-attempted=yes 
หมวดหมู่:ตัวละครชาวอเมริกัน
หมวดหมู่:เทอร์มิเนเตอร์
หมวดหมู่:ตัวละครภาพยนตร์ไซไฟ
หมวดหมู่:ตัวละครที่เป็นเด็กกำพร้า
หมวดหมู่:ตัวละครที่เป็นลูกบุญธรรม
หมวดหมู่:ตัวละครที่เป็นนักเดินทางข้ามเวลา
หมวดหมู่:ตัวละครที่เป็นนักโทษหลบหนี
หมวดหมู่:ตัวละครที่เป็นนักสูบบุหรี่
หมวดหมู่:ตัวละครที่เป็นคนนอกกฎหมาย
หมวดหมู่:ตัวละครที่เป็นนักรบหญิง
หมวดหมู่:ตัวละครในบันเทิงคดีที่มีความผิดปกติที่เกิดหลังความเครียดที่สะเทือนใจ
วัดบางพลีใหญ่กลาง

วัดบางพลีใหญ่กลาง ตั้งอยู่บริเวณคลองสำโรงฝั่งเหนือ ตำบลบางพลีใหญ่ ห่างจากวัดบางพลีใหญ่เล็กน้อย สร้างขึ้นเมื่อประมาณ พ.ศ. 2367 ชาวบ้านละแวกบางพลี เรียกว่า วัดกลาง คงเป็นเพราะตั้งอยู่ท่ามกลางระหว่างวัดบางพลีใหญ่ในกับวัดคงคาราม (วัดยายหนู) ซึ่งเป็นวัดร้างไปแล้ว เดิมที่ตั้งวัดเป็นที่ดินของนายช้างหมื่นราษฎร์ โดยนาย น้อย หมื่นราษฎร์ พี่ชายเป็นผู้สร้างขึ้นและได้ขนานนามวัดว่า "วัดน้อยปทุมคงคา"เพราะได้ขุดสระปลูกบัวหลวงไว้ด้วย ต่อมาเปลี่ยนนามวัดใหม่ว่า "วัดราษฎร์ศรัทธาธรรม" และครั้งสุดท้ายเปลี่ยนเป็น "วัดบางพลีใหญ่กลาง" โดยมิปรากฏแน่ชัดว่าเปลี่ยนใน สมัยเจ้าอาวาสรูปใด
วัดบางพลีใหญ่กลางได้รับพระราชทาน วิสุคามสีมาเมื่อ วันที่ 13 พฤศจิกายน พ.ศ. 2478 เขตวิสุคามสีมา กว้าง 40 เมตร ยาว 80 เมตร ในด้านการศึกษาทางวัดจัดให้มีการเรียนพระปริยัติธรรมตลอดมา นอกจากนี้ยังได้สนับสนุนการศึกษาของชาติโดยให้ความร่วมมือกับทางราชการ ให้ที่วัดสร้างโรงเรียนทั้งระดับประถมศึกษา(โรงเรียนวัดบางพลีใหญ่กลาง) และมัธยมศึกษา(โรงเรียนบางพลีราษฎร์บำรุง) ด้วยเจ้าอาวาสตั้งแต่อดีตจนถึงปัจจุบันทั้งหมด 8 รูป
พระศากยมุนีศรีสุเมธบพิตร ประดิษฐานอยู่ที่วัดบางพลีใหญ่กลาง อำเภอบางพลี จังหวัดสมุทรปราการ เป็นพระพุทธรูปปางสีหไสยาสน์ที่ใหญ่ที่สุดในประเทศไทย ยาว 26 วา 1 ศอก 9 นิ้ว กว้าง 3 วา 1 ศอก สร้างเมื่อปีพ.ศ. 2521 เสร็จเมื่อปี พ.ศ. 2544 โดยพระครูพิสารวุฒิกิจ เจ้าอาวาสวัดบางพลีใหญ่กลางรูปปัจจุบัน แรงบันดาลใจในการสร้างพระนอนท่านเล่าว่า “จากประสบการณ์ที่อยู่ในสมณะเพศได้เดินทางไปยังสถานที่ต่าง ๆ จึงเกิดความคิดที่จะทำอะไรสักอย่างหนึ่งเพื่อเป็นการสร้างกุศล และให้ประชาชนมาทำบุญที่วัดมากๆเหมือนกับวัดอื่นๆ ที่เคยพบเห็น” พระนอนดังกล่าวนี้ ภายในมีห้องปฏิบัติกรรมฐาน มีภาพเขียนเป็นเรื่องราวเทวดานรก และเรือสำเภาหน้าวัดด้านริม คลองสำโรงและ มีอวัยวะภายใน โดยเฉพาะหัวใจจะบรรจุด้วยเพชรนิล จินดา น้ำพันจันทร์ และทองคำ ดันสื่อความหมายถึงความแข็งแกร่งและศักดิ์สิทธิ์ เพื่อประชาชนมาปิดทองที่หัวใจพระนอนเปรียบเสมือนปิดทองหัวใจพระพุทธเจ้า

**รายนามเจ้าอาวาสตั้งแต่อดีตถึงปัจจุบัน**
รูปที่ 1 พระอาจารย์ชำ /
รูปที่ 2 พระปลัดกรุต /
รูปที่ 3 พระอาจารย์พ่วง /
รูปที่ 4 พระอาจารย์เสม /
รูปที่ 5 พระอรรถโกวิทวุฒิคุณ /
รูปที่ 6 พระครูโสภณธรรมาภรณ์ /
รูปที่ 7 พระครูปลัดไพศาล /
รูปที่ 8 พระครูพิสารวุฒิกิจ 

**การเดินทาง**
การเดินทาง จากแยกบางนา ใช้เส้นทางถนนบางนา-ตราดมุ่งหน้าไปทางจังหวัดชลบุรีถึงกิโลเมตรที่ 12 ให้กลับรถแล้วเลี้ยวซ้ายเข้าทางถนนบางพลี-กิ่งแก้ว ประมาณ 3 กิโลเมตร ให้เลี้ยวซ้ายถนนทางเข้าที่ว่าการอำเภอบางพลีไปประมาณ 1 กิโลเมตร จะถึงวัดบางพลีใหญ่กลาง
บางพลีใหญ่กลาง
ศากยมุนีศรีสุเมธบพิตร
ศากยมุนีศรีสุเมธบพิตร
พระธาตุจอมผ่อ

พระธาตุจอมผ่อ ตั้งอยู่ในวัดอรัญญวิเวกคีรี (จอมผ่อ) บ้านดงหล่ายหน้า หมู่ 7 ตำบลเวียง อำเภอเวียงป่าเป้า จังหวัดเชียงราย ซึ่งเป็นหนึ่งในพระธาตุ 9 จอม และเป็นปูชนียสถานสำคัญแห่งหนึ่งของจังหวัดเชียงราย   

**ประวัติพระธาตุ**
ตามหลักฐานเอกสารในทำเนียบการตั้งวัดของจังหวัดเชียงรายระบุว่าได้สร้างขึ้นเมื่อ พ.ศ. 2263 แต่ยังไม่พบหลักฐานอื่นอีก นอกจากหลักฐานทางโบราณวัตถุ เช่น เจดีย์ พระพุทธรูป กองหินกองอิฐที่สันนิษฐานได้ว่า ตรงนี้เคยเป็นโบสถ์มาก่อน จากคำบอกเล่าของคนรุ่นก่อนกล่าวว่า ที่วัดม่อนจอมผ่อนี้ เดิมมีพระพุทธรูปทองเหลืองทองแดงองค์เล็กองค์ใหญ่จำนวนมาก พิงอยู่ตามต้นไม้บ้าง วางอยู่บนกองอิฐกองดินบ้างไม่มีใครสนใจ เมื่อทางการได้เข้าไปสำรวจโบราณวัตถุ ประกอบกับทางวัดไม่มีผู้ดูแล จึงได้เก็บเอาพระพุทธรูปที่เป็นโลหะชนิดต่างๆ ไปรวบรวมไว้จนหมดไม่เหลือแม้แต่องค์เดียว ในระหว่างการรื้อเจดีย์ เมื่อปี พ.ศ. 2520 ยังพบวัตถุมงคลอีกมากมายพร้อมแผ่นเงินจารึกประวัติศาสตร์การสร้างเจดีย์ที่จานด้วยเหล็กจานเป็นภาษาล้านนา จึงได้มีการบูรณะเรื่อยมา จนเสร็จสิ้นสมบูรณ์ในวันที่ 5 พฤษภาคม พ.ศ. 2546 และได้จัดให้มีประเพณีสงฆ์น้ำพระธาตุจอมผ่อขึ้น ทุกๆวันขึ้น 15 ค่ำ เดือน 4 
ความเชื่อในการไหว้พระธาตุดอยจอมผ่อ ผ่อ เป็นภาษาเหนือ แปลว่า ดูหรือมอง เชื่อกันว่าถ้าได้กราบไหว้และตั้งจิตอธิฐานเปรียบเหมือนการลืมตาเจอแสงสว่างในชีวิต  

**คำบูชาพระธาตุจอมผ่อ**
อิทัง วันทามิ เจติยัง สักกัจจัง วะระสัญญิตัง เอเตนะ มะมะปุญเญนะ สะทา โสตถี ภะวันตุเม  

**อ้างอิง**

**แหล่งข้อมูลอื่น**
พระธาตุ 9 จอม
หมวดหมู่:โบราณสถานในจังหวัดเชียงราย‎
จอมผ่อ
หมวดหมู่:วัดในอำเภอเวียงป่าเป้า
จอมผ่อ
ควะจ๊ายกอเลย

ควะจ๊ายกอเลย เป็นอาหารของชาวมอญ และเป็นอาหารประเภทต้ม ทำจากไก่ต้มกับน้ำเต้าหรือฟักเขียว เครื่องแกงประกอบด้วยพริกขี้หนู หอม กระเทียม กะปิ ขมิ้น อาหารชนิดนี้เป็นอาหารที่นิยมในงานเฉลิมฉลองของชาวมอญ เช่น ขึ้นบ้านใหม่หรืองานแต่งงาน 

**อ้างอิง**
 หลากรสหลายชาติพันธุ์ 28 เมนูอร่อยจากกลุ่มชาติพันธุ์ในพม่า.กทม.เพื่อนบ้านอุษาคเนย์. 2551 
หมวดหมู่:อาหารมอญ
หมวดหมู่:อาหารต้มแกง
หมวดหมู่:อาหารจากเนื้อไก่
คอ (อาหาร)

คอร์ (ខ ឬសម្លខ) หรือ คอโตะ (kho tộ) เป็นอาหารกัมพูชาและอาหารเวียดนามประเภทต้มเค็ม เพิ่มการปรุงรสด้วยน้ำตาลที่เคี่ยวให้ข้นเป็นคาราเมล อาหารนี้เป็นอาหารที่พบมากในเวียดนามตอนใต้และกัมพูชา การใส่คาราเมลลงในอาหารนี้ได้รับอิทธิพลมาจากฝรั่งเศส นิยมต้มกับปลาหลายชนิด เช่น ปลาทับทิม ปลาหมอ ปลาช่อน หรือจะเป็นปลาทะเลเช่นปลาอินทรีก็ได้
การปรุงจะนำปลาหั่นเป็นชิ้นหมักกับน้ำปลา น้ำตาล กระเทียม นำไปต้มกับหมูสามชั้นที่รองก้นหม้อ ใส่ขิง ใส่น้ำพอท่วมปรุงรสด้วยน้ำปลา น้ำตาลไหม้ พริกไทย

**อ้างอิง**
 นันทนา ปรมานุศิษฏ์. โอชาอาเซียน. กรุงเทพฯ : มติชน, 2556, หน้า 177-178.
หมวดหมู่:อาหารกัมพูชา
หมวดหมู่:อาหารเวียดนาม
หมวดหมู่:อาหารต้มแกง
หมวดหมู่:อาหารจากเนื้อปลา
หม่อมเจ้าอิศรญาณ มหากุล

หม่อมเจ้าอิศรญาณ (พ.ศ. 2367 – 15 พฤษภาคม พ.ศ. 2423) เป็นพระโอรสในพระเจ้าบรมวงศ์เธอ กรมหลวงมหิศวรินทรามเรศร์

**พระประวัติ**
หม่อมเจ้าอิศรญาณ ประสูติเมื่อปี พ.ศ. 2367 เป็นพระโอรสในพระเจ้าบรมวงศ์เธอ กรมหลวงมหิศวรินทรามเรศร์ (ต้นราชสกุล มหากุล; พระราชโอรสในพระบาทสมเด็จพระพุทธเลิศหล้านภาลัย กับเจ้าจอมมารดาเลี้ยง​ ในรัชกาลที่ 2) 
หม่อมเจ้าอิศรญาณทรงผนวชที่วัดบวรนิเวศวิหาร สมณฉายาขณะผนวชคือ หม่อมเจ้าอิศรญาณ อิสสรญาโน มีชนม์ชีพอยู่ในช่วงรัชสมัยพระบาทสมเด็จพระจอมเกล้าเจ้าอยู่หัว เล่ากันว่าครั้งหนึ่งท่านมีพฤติกรรมแปลกประหลาด ทำให้ถูกใคร ๆ มองว่าสติไม่ดี ด้วยความน้อยพระทัยของท่าน จึงทรงนิพนธ์เพลงยาวอิศรญาณขึ้นในเชิงประชด เสียดสีสังคม มีผู้สันนิษฐานว่าอิศรญาณภาษิต 52 คำกลอนนี้ ไม่ใช่นิพนธ์ของหม่อมเจ้าอิศรญาณแต่เพียงผู้เดียว หากแต่ทรงนิพนธ์ไว้เพียงตอนแรกเท่านั้น สันนิษฐานว่าทรงนิพนธ์วรรค “ปุถุชนรักกับชังไม่ยั่งยืน” ซึ่งมีลีลาการแต่งไว้ด้วยน้ำเสียงเหน็บแนมประชดประชันอย่างรุนแรง ชัดเจน ส่วนที่เหลือเป็นของผู้อื่นแต่งต่อ โดยเป็นการสอนเรื่องทั่ว ๆ ไป มีลีลาหรือท่วงทำนองแบบเรียบ ๆ มุ่งสั่งสอนตามปกติของผู้มีประสบการณ์ในเรื่องต่าง ๆ 
หม่อมเจ้าอิศรญาณ สิ้นชีพตักษัยเมื่อวันที่ 15 พฤษภาคม พ.ศ. 2423 ในรัชสมัยพระบาทสมเด็จพระจุลจอมเกล้าเจ้าอยู่หัว

**อ้างอิง**
หมวดหมู่:หม่อมเจ้าชาย
หมวดหมู่:ราชสกุลมหากุล
อาร์รากาชา

อาร์รากาชา (arracacha;  Arracacia xanthorrhiza) เป็นพืชในวงศ์ Umbelliferae เป็นไม้ล้มลุกอายุยืน ผิวเกลี้ยง ลำต้นกลวง เหง้าใต้ดินเป็นหัว รูปร่างทรงกระบอก รากสะสมมีลักษณะเป็นหัว เนื้อหัวสีขาวครีมหรือสีม่วง ใบเรียงสลับ ก้านใบมีลักษณะเป็นกาบ ดอกช่อแบบซี่ร่ม ดอกสีม่วงหรือสีเหลือง ตรงกลางช่อเป็นดอกตัวผู้ รอบนอกเป็นดอกสมบูรณ์เพศ ผลแก่แล้วแตก 
อาร์รากาชาเมื่อสุกแล้ว เนื้อจะนิ่มกว่ามันฝรั่ง
คำว่าอาร์รากาชานี้มาจากภาษาสเปนซึ่งยืมมาจากภาษาเกชัวที่เป็นภาษาพื้นเมืองในแถบเทือกเขาแอนดีส อาร์รากาชาเป็นพืชพื้นเมืองในแถบที่สูงของเทีอกเขาแอนดีส ตั้งแต่เวเนซุเอลาจนถึงโบลิเวีย นำไปปลูกในอเมริกากลาง อินเดีย หัวย่อยมีแป้งมาก นำมาต้มรับประทาน ใส่ในอาหาร ลำต้นอ่อนใส่ในสลัด ใบแก่ใช้เป็นอาหารสัตว์ ในบราซิลนิยมรับประทานเป็นผัก ในโคลอมเบีย นิยมรับประทานแทนมันฝรั่ง

**อ้างอิง**
 พีรศักดิ์ วรสุนทโรสถ และคณะ. ทรัพยากรพืชในเอเชียตะวันออกเฉียงใต้ 9 : พืชให้คาร์โบไฮเดรตที่ไม่ใช่เมล็ด. กรุงเทพฯ : สถาบันวิจัยวิทยาศาสตร์และเทคโนโลยีแห่งประเทศไทย, 2544. หน้า 234–235.

**แหล่งข้อมูลอื่น**
  Plants for a Future database entry-  ecoport database entry
หมวดหมู่:วงศ์ผักชี
หมวดหมู่:พืชที่รับประทานได้
โอกา

โอกา (oca;  Oxalis tuberosa) เป็นพืชในวงศ์ Oxalidaceae เป็นไม้ล้มลุกอายุยืน ต้นตั้งตรงมีขนปกคลุม เหง้าแตกแขนง ปลายเหง้าเป็นหัวรูปทรงกระบอก หัวสีขาว เหลือง แดง หรือม่วง ดอกสีเหลือง ผลแบบแคปซูล เป็นพืชในแถบเทือกเขาแอนดีส หัวโอกาเป็นแหล่งอาหารสำคัญของชนพื้นเมืองในแถบเทือกเขาแอนดีส นำมาต้ม เผา หรือเคลือบน้ำตาล ถนอมอาหารโดยการหั่นแล้วตากแดดให้แห้ง นำมาแช่น้ำก่อนปรุงอาหาร 
ไฟล์:Oxalis tuberosa diversity.jpg|thumb|ความหลากหลายของโอกาในเปรู
ภาพมุมใกล้
หัวโอกาสีชมพู

**อ้างอิง**
 พีรศักดิ์ วรสุนทโรสถ และคณะ. ทรัพยากรพืชในเอเชียตะวันออกเฉียงใต้ 9 : พืชให้คาร์โบไฮเดรตที่ไม่ใช่เมล็ด. กรุงเทพฯ : สถาบันวิจัยวิทยาศาสตร์และเทคโนโลยีแห่งประเทศไทย, 2544, หน้า 250.
หมวดหมู่:วงศ์กระทืบยอด
หมวดหมู่:พืชที่รับประทานได้
สมศาสตร์ รัตนสัค

ร้อยโท สมศาสตร์ รัตนสัค (3 กุมภาพันธ์ พ.ศ. 2474 – 19 กรกฎาคม พ.ศ. 2554) อดีตรัฐมนตรีช่วยว่าการกระทรวงคมนาคม และอดีตสมาชิกสภาผู้แทนราษฎรจังหวัดเชียงราย 7 สมัย

**ประวัติ**
ร้อยโท สมศาสตร์ เกิดเมื่อวันที่ 3 กุมภาพันธ์ พ.ศ. 2474 เป็นบุตรคนที่ 9 ของ ขุนรัตน์ราชธน (สมบูรณ์ รัตนสัค) และ นางแสงหล้า รัตนสัค (เมืองคำ) สำเร็จการศึกษาระดับปริญญาตรี แพทยศาสตรบัณฑิต จาก คณะแพทยศาสตร์ศิริราชพยาบาล มหาวิทยาลัยมหิดล สมรสกับนางอัศนีพร รัตนสัค 
บั้นปลายของชีวิต ร้อยโท สมศาสตร์ ได้นำความรู้ทางด้านการแพทย์กลับมาเปิดคลีนิครักษาโรค ที่บ้านพัก อ.พาน ซึ่งมีการเก็บค่ารักษาซึ่งเรียกว่าเป็นค่าต้นทุนยารักษาโรคต่าง ๆ ในราคาถูก ให้กับประชาชนทั่วไป จนเป็นที่เคารพรักของประชาชนทั่วไปในวงกว้าง

**งานการเมือง**
ร้อยโทสมศาสตร์ ได้รับเลือกตั้งเป็นสมาชิกสภาผู้แทนราษฎรจังหวัดเชียงรายครั้งแรก ในการเลือกตั้ง พ.ศ. 2512 และได้รับเลือกเรื่อยมา จนถึง เดือนมีนาคม พ.ศ. 2535 รวม 7 สมัย 
ร้อยโทสมศาสตร์ ได้รับโปรดเกล้าฯ แต่งตั้งให้เป็นรัฐมนตรีช่วยว่าการกระทรวงคมนาคม เมื่อ พ.ศ. 2518 ในรัฐบาลหม่อมราชวงศ์เสนีย์ ปราโมช  แต่ยังมิได้เริ่มปฏิบัติงาน เนื่องจากไม่ได้รับความไว้วางใจจากสภาในการแถลงนโยบาย ด้วยคะแนนไว้วางใจ 111 เสียง ไม่ไว้วางใจ 152 เสียง

**สมาชิกสภาผู้แทนราษฎร**
ร้อยโทสมศาสตร์ รัตนสัค ได้รับการเลือกตั้งเป็นสมาชิกสภาผู้แทนราษฎรมาแล้ว 7 สมัย คือ
# การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2512 จังหวัดเชียงราย สังกัดพรรคสหประชาไทย
# การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2518 จังหวัดเชียงราย สังกัดพรรคเกษตรสังคม
# การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2519 จังหวัดเชียงราย สังกัดพรรคประชาธิปัตย์
# การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2522 จังหวัดเชียงราย สังกัดพรรครวมไทย
# การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2526 จังหวัดเชียงราย สังกัดพรรคกิจสังคม
# การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2529 จังหวัดเชียงราย สังกัดพรรครวมไทย
# การเลือกตั้งสมาชิกสภาผู้แทนราษฎรไทยเป็นการทั่วไป มีนาคม พ.ศ. 2535 จังหวัดเชียงราย สังกัดพรรคสามัคคีธรรม

**ถึงแก่อนิจกรรม**
ร้อยโท สมศาสตร์ รัตนสัค ถึงแก่กรรมเมื่อวันที่ 19 กรกฎาคม พ.ศ. 2554 สิริอายุรวม 80 ปี

**เครื่องราชอิสริยาภรณ์**

**อ้างอิง**
หมวดหมู่:บุคคลจากอำเภอพาน
หมวดหมู่:แพทย์ชาวไทย
หมวดหมู่:ทหารบกชาวไทย
หมวดหมู่:นักการเมืองจากจังหวัดเชียงราย
หมวดหมู่:สมาชิกสภาผู้แทนราษฎรจังหวัดเชียงราย
หมวดหมู่:พรรคสหประชาไทย
หมวดหมู่:พรรคเกษตรสังคม
หมวดหมู่:นักการเมืองพรรคประชาธิปัตย์
หมวดหมู่:นักการเมืองพรรคเอกภาพ
หมวดหมู่:นักการเมืองพรรคกิจสังคม
หมวดหมู่:พรรคสามัคคีธรรม
หมวดหมู่:บุคคลจากคณะแพทยศาสตร์ศิริราชพยาบาล มหาวิทยาลัยมหิดล
หมวดหมู่:ผู้ได้รับเครื่องราชอิสริยาภรณ์ ป.ช.
หมวดหมู่:ผู้ได้รับเครื่องราชอิสริยาภรณ์ ป.ม.
พิษณุ พลไวย์

พิษณุ พลไวย์ (17 ธันวาคม พ.ศ. 2506 - 17 มกราคม พ.ศ. 2559) อดีตกรรมการบริหารพรรคเพื่อธรรม อดีตสมาชิกสภาผู้แทนราษฎรจังหวัดพิษณุโลก 3 สมัย และอดีตสมาชิกสภาผู้แทนราษฎร แบบบัญชีรายชื่อ

**ประวัติ**
นายพิษณุ พลไวย์ เกิดเมื่อวันที่ 17 ธันวาคม พ.ศ. 2506 เป็นบุตรของนายสมพงษ์ พลไวย์ และ นางอวยพร พลไวย์ มีพี่น้อง 5 คน โดยนายพิษณุเป็นคนที่ 4 สำเร็จการศึกษา ระดับปริญญาตรี จาก คณะบริหารธุรกิจ มหาวิทยาลัยกรุงเทพ ปริญญาโท ด้านการจัดการ จาก ประเทศสหรัฐอเมริกา
นายพิษณุ  พลไวย์ ได้เสียชีวิตลงอย่างสงบด้วยโรคประจำตัวที่ตำบลดงประคำ อำเภอพรหมพิราม จังหวัดพิษณุโลก ในวันที่ 17 มกราคม พ.ศ. 2559 เมื่อเวลา 16.00 น. และทำพิธีรดน้ำศพ ที่ วัดสระแก้วปทุมทอง ตำบลในเมือง อำเภอเมือง จังหวัดพิษณุโลก

**งานการเมือง**
นายพิษณุ เข้าสู่วงการการเมืองด้วยการเป็นสมาชิกสภาจังหวัด ก่อนที่จะได้รับเลือกตั้งสมาชิกสภาผู้แทนราษฎรครั้งแรก ในเดือนกันยายน พ.ศ. 2535 สังกัดพรรคประชาธิปัตย์ และได้รับเลือกตั้งเรื่อยมาจนถึง พ.ศ. 2544 รวม 3 สมัย
นายพิษณุ ลงรับสมัครเลือกตั้งสมาชิกสภาผู้แทนราษฎรแบบบัญชีรายชื่อ ลำดับที่ 35 สังกัดพรรคไทยรักไทย เมื่อ พ.ศ. 2548 ซึ่งได้รับเลือกตั้งในครั้งดังกล่าว และดำรงตำแหน่งกรรมการบริหารพรรคเพื่อธรรม

**สมาชิกสภาผู้แทนราษฎร**
นายพิษณุ ได้รับการเลือกตั้งเป็นสมาชิกสภาผู้แทนราษฎรทั้งหมด 4 สมัย คือ
# การเลือกตั้งสมาชิกสภาผู้แทนราษฎรไทยเป็นการทั่วไป กันยายน พ.ศ. 2535 จังหวัดพิษณุโลก สังกัดพรรคประชาธิปัตย์
# การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2539 จังหวัดพิษณุโลก สังกัดพรรคประชาธิปัตย์
# การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2544 จังหวัดพิษณุโลก สังกัดพรรคไทยรักไทย
# การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2548 แบบบัญชีรายชื่อ สังกัดพรรคไทยรักไทย

**เครื่องราชอิสริยาภรณ์**

**อ้างอิง**
หมวดหมู่:บุคคลจากอำเภอวังทอง
หมวดหมู่:นักการเมืองจากจังหวัดพิษณุโลก
หมวดหมู่:สมาชิกสภาผู้แทนราษฎรจังหวัดพิษณุโลก
หมวดหมู่:สมาชิกสภาผู้แทนราษฎรไทยแบบบัญชีรายชื่อ
หมวดหมู่:นักการเมืองพรรคประชาธิปัตย์
หมวดหมู่:นักการเมืองพรรคไทยรักไทย
หมวดหมู่:พรรคมัชฌิมาธิปไตย
หมวดหมู่:นักการเมืองพรรคเพื่อธรรม
หมวดหมู่:บุคคลจากโรงเรียนมงฟอร์ตวิทยาลัย
หมวดหมู่:บุคคลจากคณะบริหารธุรกิจ มหาวิทยาลัยกรุงเทพ
หมวดหมู่:ผู้ได้รับเครื่องราชอิสริยาภรณ์ ม.ป.ช.
หมวดหมู่:ผู้ได้รับเครื่องราชอิสริยาภรณ์ ม.ว.ม.